El Salvador

**El Salvador** er det arealmessig minste og mest tettbebygde landet i Mellom-Amerika. El Salvador grenser til Stillehavet i sør, Guatemala i nordvest og Honduras i nord og nordøst; Fonsecabukten skiller El Salvador fra Nicaragua i sørøst. El Salvador har et omtrentlig innbyggertall på 5,7 millioner fordelt på 21&nbsp;000 km². Hovedstaden er San Salvador, som også er republikkens største by. I 2001 gikk El Salvador over fra myntenheten colón til amerikansk dollar. En tolvårig borgerkrig som kostet  menneskeliv ble avsluttet i 1992 da regjeringen og geriljaen undertegnet en fredsavtale som lovet militære, sosiale og politiske reformer. 

## Etymologi
Før spanjolenes ankomst kalte den nahuatltalende indianerstammen pipil, som bodde i de vestre delene av El Salvador, området *Cuzcatlan*, som betyr «De edle tings land». Tidlig på 1500-tallet ankom spanske conquistadorer dagens El Salvador og døpte området *Provincia De Nuestro Señor Jesucristo El Salvador Del Mundo* («Vår Herre Jesu Kristus, Verdens frelsers, provins»), som senere førte til det forkortede navnet El Salvador («Frelseren»).

## Politikk
El Salvador er en demokratisk republikk ledet av presidenten og den lovgivende forsamling på 84 medlemmer. Presidenten velges ved almindelig valg for en femårig periode. Valget av president krever absolutt flertall, og hvis det ikke oppnås, gjentas prosessen. Medlemmene av den lovgivende forsamlingen velges for perioder på tre år. Domstolene i El Salvador er uavhengige. Grunnloven er vedtatt i 1983.

Den nåværende presidenten er Nayib Bukele, som tiltrådte embedet i 2019. Han tilhøerer det politiske partiet «Nye Ideer» (Nuevas Ideas). Han har, i forsøk på å avskaffe landets store kriminalitet, bygd Cecot-fengselet, der fangene er innsatt uten rettergang og dom. «Centro de Confinamiento del Terrorismo» som det egentlig heter, åpnet i januar 2023 og er bygget for å huse landets farligste kriminelle. Fengselet skal ha plass til 40.000 fanger. 

I september 2023 ba Europaparlamentet om suspensjon av unntakstilstanden i El Salvador. Europaparlamentet mener El Salvadors sikkerhetspolitikk bryter med menneskerettighetene.  

## Historie
Før den spanske erobringen på 1500-tallet hørte området som El Salvador ligger i, til den kulturkretsen vi kaller Mesoamerika, og maya-kulturen blomstret i bystater som Tazúmal.

El Salvador var frem til 1821 en spansk koloni, før den og resten av Den mellomamerikanske føderasjon brøt løs fra spansk styre. El Salvador løsrev seg fra føderasjonen i 1842.

I 1931 ble det første presidentvalget med allmen stemmerett avviklet. Men den nyvalgte presidenten ble styrtet i et militærkupp i 1932. Et opprør som var initiert av kommunistene og pipilfolket ble slått ned. Regjeringssoldatene straffet pipilfolket med en massakre som kostet mellom 10 og 40 tusen mennesker livet. Militærstyret varte til 1980, da det ble borgerkrig. 

I 1992 ble en 12 år lang borgerkrig mellom regjeringen og opprørerne, som hadde kostet 75 000 mennesker livet, avsluttet med en fredsavtale som sikret store militære og politiske reformer.

## Departementer
El Salvador er delt inn i fjorten departementer.



## Økonomi

## Oppføring på UNESCOs liste
**Verdensarvsteder**

Oppføringer på UNESCOs verdensarvliste (World Heritage List), verdens kultur- og naturarvsteder.

* Joya de Cerén, arkeologiske utgravninger og museum. Landsby fra 600-tallet, som Pompei, dekket av askelag etter vulkanutbrudd.

## Fotnoter

## Referanser


## Eksterne lenker
* OpenStreetMap
* Dokumentasjon – El Salvador 1980-1994 på www.gwu.edu (engelsk)
* Noam Chomsky om blant annet mordet på biskop Oscar Romero (engelsk)
* CIA om EL Salvador på www.faqs.org (engelsk)
* Latin-Amerika Gruppene om el Salvador  (norsk)